PRIJEDLOG Na temelju odredbi Zakona o financiranju javnih potreba u kulturi (NN 47/90, 27/93, 38/09.), Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), Zakona o predškolskom odgoju i obrazovanju (NN 10/97, 107/07, 94/13 i 98/19.), Proračuna Općine Slavonski Šamac za 2022. godinu i čl. 27. Statuta Općine Slavonski Šamac («Službeni vjesnik Brodsko-posavske županije», br. 10/21) Općinsko vijeće Općine Slavonski Šamac na svojoj \_\_. sjednici održanoj \_\_. prosinca 2021. godine, donosi

## PROGRAM javnih potreba u području društvenih djelatnosti za koje se sredstva osiguravaju u Proračunu Općine Slavonski Šamac u 2022. godini

## Članak 1.

Ovim Programom utvrđuju se oblici, način poticanja i promicanja društvenih djelatnosti, opsega, kvalitete i načina zadovoljavanja javnih potreba u društvenim djelatnostima za Općinu Slavonski Šamac, te obujam i dinamika sufinanciranja tih potreba iz Proračuna Općine Slavonski Šamac za 2022. godinu.

## Članak 2.

Javne potrebe u društvenim djelatnostima na području Općine Slavonski Šamac ostvarivat će se na sljedeće načine:

## I. JAVNE POTREBE U PREDŠKOLSKOM I ŠKOLSKOM ODGOJU

- • odgoj • odgoj

Sukladno Zakonu o predškolskom odgoju i obrazovanju („NN“ 10/97, 107/07, 94/13 i 98/19) te Pravilniku o sadržaju i trajanju Programa predškole („NN“ 107/14) JLS, u ovom slučaju Općina Slavonski Šamac, ima obvezu osigurati i financirati cjelokupno provođenje Programa predškole. Za realizaciju ovog Programa godišnje je planirano 52.000,00 kuna, od toga je planirano:

#### - za intelektualne i osobne usluge Dječjeg vrtića (provođenje programa)……………. 50.000,00 kn; - za didaktički materijal,radne listiće i sl……………………………………………… 2.000,00 kn.

- • školstvo – škole • školstvo – škole

U svom Proračunu Općina Slavonski Šamac osigurala je sredstva i za tekuću pomoć korisnicima drugih proračuna pri realiziranju osnovno-školskog obrazovanja u visini od 10.000,00 kn, dodatnih 10.000,00 kn za ostale rashode poslovanja u osnovnom školstvu te 10.000,00 kn kapitalnih pomoći, a na temelju dostavljenih zamolbi i odluci Općinskog načelnika.

## II. TEKUĆE DONACIJE UDRUGAMA GRAĐANA U KULTURI

Za Program javnih potreba u kulturi sredstva su osigurana u ukupnom iznosu od 55.000,00 kn. Raspodjela sredstava će se napraviti nakon završenog/okončanog Javnog poziva udrugama za podnošenje financijskih planova i potreba Općini Slavonski Šamac za 2022. g., donošenjem Odluke (Pravilnik o financiranju javnih potreba Općine Slavonski Šamac, od 16.10.2015.g.).

## III. TEKUĆE DONACIJE VJERSKIM ZAJEDNICAMA I KAPITALNE DONACIJE

Za realizaciju sredstava pomoći vjerskim zajednicama s područja Općine Slavonski Šamac i pomoći ostalim župama osiguravaju se sredstva u iznosu do 50.000,00 kn. Raspodjela sredstava će se napraviti prema dostavljenim zamolbama, a na temelju odluke Općinskog načelnika. Za realizaciju sredstava kapitalnih donacija vjerskim zajednicama osiguravaju se sredstva za potrebe župne crkve u Kruševici ili filijalne crkve u Slavonskom Šamcu od 15.000,00 kn.

## IV. TEKUĆE DONACIJE SPORTSKIM DRUŠTVIMA

Za Program javnih potreba u športu sredstva su osigurana u ukupnom iznosu od 117.000,00 kn, a ista sredstva će se raspodijeliti nakon završenog/okončanog Javnog poziva udrugama za podnošenje financijskih planova Općini Slavonski Šamac za 2022. godinu, donošenjem Odluke (Pravilnik o financiranju javnih potreba Općine Slavonski Šamac, od 16.10.2015.g.)